b'\n_START_ARTICLE_\nPlatynus livens\n_START_SECTION_\nUtbredelse\n_START_PARAGRAPH_\nPlatynus livens finnes i  Mellom-Europa. Finnes ikke i Norge, men er registrert fra s\xc3\xb8r i Sverige.\n_START_SECTION_\nUtseende\n_START_PARAGRAPH_\nPlatynus livens er mellom 7,5-10\xc2\xa0mm lang og er bare svakt metallglinsende i en brun-svart farge.  Dekkvingenes riller er dype og tydelige, det tredje rille-mellomrom (fra midten / s\xc3\xb8mmen)  har tre b\xc3\xb8rstepunkt, en fordypning med ett stivt oppst\xc3\xa5ende h\xc3\xa5r. Brystskjoldet er samlere helt bak, med innsvinget sidekant og har skarpe, nesten rettvinklede bakhj\xc3\xb8rner. Bakfotens f\xc3\xb8rste ledd (tars) er klart lengre enn sporen  i spissen av leggen (tibia).  Antennene er brunlig svarte, det fjerde ledd med fine korte h\xc3\xa5r og noen lange b\xc3\xb8rster i spissen. Det tredje leddet er bart (nakent), uten de korte tilliggende h\xc3\xa5rene. (Krever forst\xc3\xb8rrelse for \xc3\xa5 se).\n_START_SECTION_\nLevevis\n_START_PARAGRAPH_\nPlatynus livens er vanligvis nattaktiv og lever som predator p\xc3\xa5 andre dyr.  De lever p\xc3\xa5 fuktige lokaliteter, langs vassdrag, vanligvis i skogsomr\xc3\xa5der. _NEWLINE_Den tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'